Առաջին՝ նա, ով ուզում է իր կյանքում ամեն բան կատարել ըստ Աստծո կամքի, անպայման պիտի ուշադիր ուսումնասիրի Նրա Խոսքը՝ Աստվածաշունչը, որտեղ Տերն ինքը հայտնում է մարդուն Իր կամքը: Նաև կարդալուց բացի պետք է ձգտենք մեր կյանքում իրագործել Սուրբ գրքի պատվիրանները: Պետք է պատկերացնենք, որ Աստված մեզ տեսնում է, ի՞նչ է սպասում մեզնից և ինչպե՞ս է ուզում, որ մենք վարվենք: Պետք է հիշենք, թե Սուրբ գրքի ո՞ր խոսքերը կամ պատվիրաններն են կիրառելի տվյալ իրավիճակում, և դրանից ելնելով էլ փորձենք կատարել ճիշտ, այսինքն` Աստծուն հաճելի ընտրություն: